На основу члана 46.Закона о локалној самоуправи (“Службени гласник Републике Србије“ бр.129/2007 и 83/2014, 101/16- др.закон), члана 32. Закона о црквама и верским заједницама („Сл.гласник РС“, бр.36/2006), члана 11. Закона о култури (Службени гласник РСброј 72/09,13/16 и 30/16-испр), члана 2.Уредбе о критеријумима мерилима и начину избора пројекта у култури који се финансирају из буџета Републике Србије, Аутономне покрајине, односно јединице локалне самоуправе (Сл. гласник РС бр. 105/2016)члана 68. Статута Општине Владичин Хан( „Службени гласник Пчињског округа“, број 21/2008 и 8/2009 и „Службени гласник Града Врања“, број 11/2013, 5/2017,14/2017), члана 30. Одлуке о Општинском већу Општине Владичин Хан („Службени гласник Пчињског округа“, број 23/2008), и члана 51. Пословника Општинског већа Општине Владичин Хан („Службени гласник Града Врања“, број 40/2013), („Службени гласник Града Врања“ број 4/17), године а у вези са Одлуком о буџету општине Владичин Хан –ребаланс 3, за 2017. годину („Сл.гласник града Врања“, бр. 25/17) Општинско веће Општине Владичин Хан, на седници одржаној дана 18.10.2017. године расписује,

**Ј  А  В  Н  И     К  О  Н  К  У  Р  С**
**за финансирање пројеката цркава и верских заједница из буџета општине Владичин Хан за 2017. годину**

**I**

            Расписује се Јавни конкурс за доделу средстава црквама и верским заједницама за изградњу,доградњу, уређење, опремање, адаптацију, текуће одржавање и обнову црквених и верских објеката на територији општине Владичин Хан.

Одлуком о буџету општине Владичин Хан за 2017.годину („Службнени гласник Града Врања , бр. \_25/17) планирана су средства за дотације црквама и верским заједницама у укупном износу до 3.000.000,00 динара у оквиру програма Развој културе и информисања-Унапређење система очувања и представљања културно историјског наслеђа редни број позиције 107, економска класификација 481-Дотације невладиним организацијама.

**II**

      Право на доделу средстава путем овог Јавног конкурса имају цркве и верске заједнице  које се налазе на територији општине Владичин Хан и које програм од јавног интереса реализују на територији општине Владичин Хан.

**III**

      Средства предвиђена Одлуком о буџету општине Владичин Хан за финансирање и суфинансирање пројеката цркава и верских заједница додељују се за:

* Изградњу, доградњу, опремање, уређење или обнову цркава и верских објеката
* Адаптацију или реконструкцију цркава и верских објеката
* Инвестиционо и текуће одржавање цркава и верских објекат

**IV**

      Критеријуми за доделу средстава за финансирање или суфинансирање пројеката традиционалних цркава и верских заједница из буџета општине Владичин Хан изградњу,доградњу, уређење, опремање, адаптацију, текуће одржавање и обнову црквених и верских објеката јесу:

* да подносилац програма има статус правног лица,
* да је седиште подносиоца програма на територији општине Владичин Хан ,
* да се програм од јавног интереса реализује на територији општине Владичин Хан
* карактер и значај програма,
* капацитет за реализацију програма,
* досадашња искуства у реализацији програма,
* број корисника према којима је усмерен програм.

–   висина средстава која су добијена у претходном периоду из буџета општине,

–   да ли су из других извора сакупљена средства, па је потребан само један део средстава да би се затворила финансијска конструкција.

**V**

Пријаве на конкурс подносе се на јединственом обрасцу који је саставни део конкурсне документације и за сваки пројекат подноси се посебна пријава.

Предлагач пројекта обавезан је да достави следећу документацију:

– Попуњен образац предлога пројекта (прилог 1.);

– Потисану и оверену Изјаву (прилог 2.)

– Предмер и предрачун радова ( за пријаве предлога пројекта који се односе на градитељску делатност.

**Конкурс и потребни обрасци биће објављени у дневном листу и на интернет страници општине Владичин Хан www.vladicinhan.org.rs**

**Рок за подношење пријава је 30 дана од дана објављивања.**

Подносилац пријаве обавезује се да новчана средства користи искључиво за намену за коју су додељена .

Рок за реализацију пројекта је 31.07.2018.године.

Корисници средстава дужни су да у року од 30 дана по завршетку реализације пројекта поднесу извештај о реализацији и доставе доказе о наменском коришћењу средстава у складу са закљученим Уговором.

Конкурсна документација се може преузети сваког дана у термину од 700 до 15 00 часова у просторијама Општинске управе Владичин Хан као и на званичној интернет страници општине Владичин Хан.

Пријаве се предају на писарници Општинске управе општине Владичин Хан или поштом на адресу Светосавска 1,17510 Владичин Хан за избор пројеката за доделу средстава ради финансирања или суфинансирања пројеката црквама и верским заједницама  на територији општине Владичин Хан .

Особа за контакт Драган Стевановић 0628012179.

**На коверти обавезно назначити: ЗА КОНКУРС,  ЗА ДОДЕЛУ СРЕДСТАВА ЦРКВАМА И ВЕРСКИМ ЗАЈЕДНИЦАМА, НЕ ОТВАРАТИ!**

Пријаве поднете од стране подносиоца који немају право учешћа на овом конкурсу, неблаговремене пријаве, непотписане пријаве као и пријаве са непотпуном документацијом или поднете на не одговарајућем обрасцу неће се разматрати.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-172/7/17-III**

 **П Р Е Д С Е Д Н И К,**

 **Горан Младеновић**